LIK 2017.

Ove se godine po devetnaesti put održava **Županijsko natjecanje – izložba radova učenika osnovnih škola Primorsko-goranske županije iz područja vizualnih umjetnosti i dizajna *LIK*** koje obuhvaća izložbu likovnih radova učenika osnovnih i srednjih škola. Natjecanje se provodi u organizaciji Ministarstva znanosti, obrazovanja i sporta Republike Hrvatske i Agencije za odgoj i obrazovanje na školskoj, županijskoj i državnoj razini.

Tema ovogodišnjeg natjecanja za učenike osnovnih i srednjih škola bila je ''Zvučna slika'' / '' Ritam svjetla, ritam boje''.

Kroz medij fotografije, učenici su istraživali ritmičku izmjenu svjetla i boje, kontraste, kompoziciju i kadriranje, nastojali dočarati ''zvučanje slike ''. Kod učenika se poticalo perceptivno istraživanje i korelacija između zvuka i slike, kao i uspoređivanje likovno – umjetničkih djela s audio i vizualnim zapisima.   
       Inspirirani umjetničkim djelima, učenici su poticani na istraživanje ključnih pojmova vezanih uz likovni problem, te su se, s obzirom na razne mogućnosti fotografske prakse, poticale i različitosti u pristupu zadatku.

Uz odabir deset najuspješnijih radova učenika osnovnih škola i pet radova učenika srednjih škola u Primorsko-goranskoj županiji, dodjeljuju se i priznanja za osvojeno prvo, drugo i treće mjesto prema dobnim skupinama. Ove je godine domaćin Županijske smotre OŠ ''Pehlin'', Rijeka.

Županijskoj smotri pristupilo je ukupno 26 škola i 172 učenika - u kategoriji predmetne nastave 22 osnovne škola sa 164 učenika, a u kategoriji srednjih škola 4 škole s 8 učenika.

Otvorenje izložbe nagrađenih i zapaženih radova održano je u ponedjeljak, 27. veljače 2017. u 18 sati u Pomorskom i povijesnom muzeju Hrvatskog primorja-Guvernerovoj palači u Rijeci, uz prigodni program učenica OŠ “Pehlin” I uvodnu riječ ravnatelja OŠ “ Pehlin”- Željka Šimunića. Učenice su nastupale na LIDRAN-u, smotri literarnog, dramsko-scenskog i novinarskog stvaralaštva.

Monolog Sanje Pilić- ‘’Zar baš moram u školu?’’ izvela je Roberta Rezg Brown, monolog Sanje Pilić- ‘’Nervozna mama”, izvela je Lora Matijašić, a od Sanje Polak- ‘’Lovro i Luka’’- Nina Radović. Mentorica učenica je učiteljica Nataša Rajačić.

Nakon toga vidjeli smo Laru Radović s monologom-Zoe Sugg –‘’Je li moguće prerasti najboljeg prijatelja?’’, mentorica je Jelena Crnković.

Nakon dramskih nastupa učenice Lana Čurčić i Ivona Ereš uvele su nas u svijet ''Zvučne slike'' kroz svoju scensku izvedbu pokretom, plesom, svjetlom, sjenom, bojom...

Nagrađeni učenici, mentori i škole u kategoriji od V. do VIII. razreda :

1. mjesto Carmen Milošević, 7. razred, OŠ Pehlin (Mentor: Tatjana Grgić)

2. mjesto Katina Jermaniš, 7. razred, OŠ Hreljin (Mentor: Ana Emili Odović)

3. mjesto Tia Franović, 6. razred, OŠ Škurinje (Mentor: Annamarija Šikić)

Nagrađeni učenici, mentori i škole od 4. do 10. mjesta u kategoriji od V. do VIII. razreda:

4 .Anamarija Jusup, 5. razred, OŠ Vežica, (Mentor: Dolores Lisac)

5. Fran Banić, 7. razred, OŠ Kostrena (Mentor:Ivana Prelc Rukavina)

6. Petar Frank, 5. razred, OŠ Gelsi (Mentor :Tea Paškov Vukojević)

7. Leon Žagar, 6. razred, OŠ Hreljin, (Mentor :Ana Emili Odović)

1. Orijana Šabanović, 8. razred, OŠ Vladimira Nazora, Crikvenica, (Mentor: Suzana Kljuš)

9. Antonija Brmalj, 8. razred, OŠ Klana, (Mentor: Jadranka Herceg)

10 .Nina Sušanj, 8. razred, OŠ Milan Brozović, Kastav, (Mentor: Maja Šikić)

Nagrađeni učenici, mentori i škole u kategoriji od I. do IV. razreda srednjih škola:

1. Sara Kauzlarić, 3. razred, Opća gimnazija, SŠ Delnice, (Mentor: Martina Šnajdar)
2. Ivan Vid Čakarević, 4. razred, Opća gimnazija SŠ Dr. Antuna Barca, Crikvenica, (Mentor: Đurđa Bzdlik )
3. Irma Muminović, 1. razred, Prirodoslovna i grafička škola Rijeka (Mentor: Mladenka Staničić)
4. Laura Kruljac, 1. razred, Prirodoslovna i grafička škola Rijeka, (Mentor: Mladenka Staničić)
5. Marta Kaloper, 2. razred, Prirodoslovno-matematička škola, Delnice, (Mentor: Martina Šnajdar)

Tatjana Grgić , prof.